Saturday night special

Saturday night special ("a ratozh evit ar sadorn noz", tamm pe damm) zo un termen hag a vez implijet er Stadoù-Unanet hag e Kanada evit envel pistolennoù ha revolverioù bihan, marc'hadmat, bihan o c'halibr, diresis, savet gant metal a galite izel, hag implijet dreist-holl e takadoù paour ar vro. Ar meneg kentañ eus an droienn a gaver er gazetenn The Coffeyville Daily Journal (eus Coffeyville, Kansas) e 1917 Fair Notes, The Coffeyville Daily Journal, 29/09/1917 (lennet d'ar 24/06/2025). Tabut a savas er Stadoù-Unanet e-pad bloavezhioù en XX kantved, pa veze tamallet an armoù-mañ da lakaat an niver a dorfedoù da greskiñ. Hervez studiadennoù koulskoude, ne oa ket uheloc'h an dregantad anezhe implijet e darvoudoù feuls evit hini armoù a gailte uheloc'h COOK Philip, The "Saturday Night Special": An Assessment of Alternative Definitions from a Policy Perspective, in The Journal of Criminal Law and Criminology, Levrenn 72 n°4, Goañv 1981 (lennet d'ar 24/06/2025). An termen Suicide special a zo bet implijet e dibenn an XIX ha deroù an XX kantved ivez.

Ar Gun Control Act votet e 1968 a verzas enporzhiañ armoù a seurt-se. Lod eus o froduerien, a oa european evit ar braz anezhe, a zigoras uzinoù er Stadoù-Unanet neuze, evel an embregerezh alaman Röhm Gesellschaft e Miami (Florida). Embregerezhioù stadunanat a grogas ivez da broduiñ armoù a seurt-se tro-dro da Los Angeles. Lesanvet e voe o bodad "Ring of fire" Hot Guns: Ring of fire (diell), Frontline (lennet d'ar 24/06/2025). Hervez izili zo eus ar gumuniezh afro-amerikan, ar c'hoant da verzañ an armoù marc'hadmat a zegase un digempouez, pa n'halle ket annezidi ar c'harteroù paourañ bezañ armet, a-enep hervezo da wirioù sitoaianed ar vro.

 Daveennoù 

Rummad:Hoplologiezh
Rummad:Revolverioù
Rummad:Pistolennoù
Rummad:Troiennoù saoznek